Suchinthana/si-wikipedia huggingface dataset:
නාසි ජර්මනිය

තෙවන ජර්මන් රාජ්‍යය ලෙසින්ද හැඳින්වුනු, නාසි ජර්මනිය යනු, ඇඩොල්ෆ් හිට්ලර් සහ ඔහුගේ ජාතික සමාජවාදී ජර්මානු කම්කරු පක්ෂය (NSDAP) විසින් පාලන කෙරුණු  ඒකාධිපති රාජ්‍යයක්ව ජර්මනිය පැවැති කල එය හැඳින්වූ නමයි. 1933 ජනවාරි 30 දිනදී හිට්ලර් ජර්මනියේ චාන්සලර්වරයා වූ අතර, විගසින් සමස්ත විපක්ෂය මුලිනුපුටා දමා අසහාය නායකයා බවට පත් විය. රාජ්‍යය විසින් හිට්ලර් ගෞරව බුහුමානයෙන් ඇමතුවේ එහි ෆියුරර් ("නායකයා") ලෙසින් වන අතර, සමස්ත බලය ඔහු වෙත කේන්ද්‍රගත කෙරිණි.විශාල ප්‍රේක්ෂක ගණයක් කෙරෙහි ඔහුගේ වාග්ලංකාරයෙහි  සහ, කුඩා කණ්ඩායම් කෙරෙහි ඔහුගේ දෑස් වල වශීකාරක බලපෑම පිළිබඳව ඉතිහාසඥයෝ  අවධාරණය කර සිටිති. කෙස්ල් ලියා දක්වන පරිදී, "ඉතා ප්‍රබල ලෙසින්...ජර්මානුවන් ව්‍යාකූල ලෙසින් දොඩනුයේ  හිට්ලර්ගේ 'වශීකාරක' ආකර්ෂණය පිළිබඳවයි..." "නායක ප්‍රතිපත්තිය" අනුව, ෆියුරර්ගේ තීරණ අනෙකුත් සියළු නීති වලට වඩා ඉහළ විය. උසස් නිලධාරින් හිට්ලර් වෙත වාර්තා කල අතර ඔහුගේ ප්‍රතිපත්ති අනුව ක්‍රියාකලමුත් ඔවුන්ට සැලකිය යුතු තරම්  ස්වාධිපත්‍යයක් තිබුණි. රජය,  සම්බන්ධීකරණයෙන් හා සහයෝගීතාවයෙන් ක්‍රියාකල ව්‍යුහයක් නොවූ අතර, බලය ගොනු කර ගැනීමට සහ ෆියුරර්ගේ ප්‍රසාදය දිනාගැනීමට යත්න දැරූ පිල් වල එකතුවක් විය.  මහා අවපාතය මධ්‍යයෙහිදී, අතිවිශාල හමුදාමය වියදම් සහ නිදහස්-වෙළෙඳපොළ සහ මධ්‍ය -සැලසුම් කරණ ක්‍රමවේදයන්ගේ මිශ්‍ර ආර්ථිකයක් භාවිතා කල නාසි රජය  බහුජන සේවා වියුක්තිය අවසන් කොට සෞභාග්‍යය යළි පිහිටුවීය. ප්‍රධාන රථ මාර්ග ගොඩනැගීම ඇතුළු පුළුල් මහජන වැඩ සිදුකෙරිනි. සෞභාග්‍යය යළි පිහිටුවීම නිසා  රැජැයුමට අතිමහත් ජනප්‍රසාදයක් හා කීර්තියක් හිමි විය; සමස්ත විපක්ෂය මැඬලීම මගින් හිට්ලර්ගේ පාලනය අභියෝගයට ලක්වීම බොහෝලෙසින්  වැලකිනි.

ජාතිවාදය, විශේෂයෙන්ම  යුදෙව් විරෝධවාදය, නාසි ජර්මානු සමාජයෙහි ප්‍රධාන ශික්ෂාවක් විය. හයින්රිච් හිම්ලර් යටතේ වූ ගෙස්තාපෝ (රහස් රාජ්‍ය පොලීසිය) සහ  SS විසින් නිදහස් මතධාරී, සමාජවාදී, සහ කොමියුනිස්ට් විපක්ෂය විනාශ කල අතර, යුදෙව්වන් සහ අනෙකුත් "අනුචිතයන්" වෙත වධ පමුණුවා ඝාතනය කරනු ලැබූහ. ජර්මැනික ජනයා—මොවුහූ නෝර්ඩික් ජාතිය ලෙසින් හැඳින්වුනහ— ආර්ය ජාතියෙහි ශුද්ධතම නියෝජනය ලෙස විශ්වාස කෙරුනු අතර එම නිසා, අධිපති ජාතිය ලෙසින් සැලකුණහ.

ආශ්‍රිත
සුරතාන්තය

සුරතාන්තය   යනු  ලිංගික ප්‍රතිචාර චක්‍රය තුලදී සමුච්චිත ලිංගික ආතතිය ක්ෂණිකව මුදාහැරීම වන අතර, එහි ප්‍රතිඵලයක් වශයෙන් උකුළු පෙදෙසෙහි රිත්මයානුකූල මාංශ පේශි හැකිලීම් හා සමගින් රතිය අතිමහත් ලෙසින් සංවේදනයක් සිදුවෙයි.  පුරුෂයන් හා ස්ත්‍රීන් යන දෙවගයටම අත්විඳිය හැකි සුරතාන්ත පාලනය වන්නේ අනිච්ඡානුග හෝ  ස්වයංසාධක ස්නායු පද්ධතිය මගිනි. වෙනත් අනිච්ඡානුග ක්‍රියාවන්ද බොහෝවිට මේවා සමග ආශ්‍රිතව සිදුවන අතර, කයෙහි බහුවිධ ප්‍රදේශයන්හී මාංශ පේශීමය ගැස්මන්, සාමාන්‍ය ප්‍රමුදිත හැඟීමක් සහ, බොහෝ විට, කාය චලනයන් සහ හඬ නැගීම්   සිදුවීමද මේවා අතර වෙති.

ආශ්‍රිත

ස්නායු පද්ධතිය
මානව ලිංගික ප්‍රතිචාර චක්‍රය

මානව ලිංගික ප්‍රතිචාර චක්‍රය යනු ලිංගික උත්තේජනයේදී ඇතිවන කායික විද්‍යාමය ප්‍රතිචාරයන් විස්තර කෙරෙන සිව්-අදියර ආකෘතියකි. ඒවා හටගැනීම සිදුවන පිළිවෙල අනුව, මේවා  උත්ක්ෂෝභ අදියර,  උස්සම අදියර, සුරතාන්තික අදියර, සහ  ඵලාගම අදියර ලෙසින් හැඳින්වෙති.

ආශ්‍රිත
භගමණිය

භගමණිය යනු ක්ෂීරපායින්, පැස්බරුන් සහ වෙනත් සතුන්ගෙන් සීමිත වර්ග සංඛ්‍යාවක ගැහැනු සතුන්ගේ  ලිංගික අවයවවලට අයත් ව පිහිටා තිබෙන ලිංගික වින්දනයේ දී වැදගත් වන කුඩා ග්‍රන්ථියක් වැනි අවයවයකි. මානව ස්ත්‍රීන්ගේ භගමණියහි දෘෂ්‍ය කොටස පිහිටා ඇත්තේ ඇතුල් යෝනි තොල්වල පියන් එක්වන තැන අසළ මුත්‍ර විවරයට ඉහළිනි. පිරිමි ශිශ්නයේ සමප්‍රභවය ලෙස සැලකුණත් මෙය එයින් වෙනස් වන්නේ මුත්‍රමාර්ගයක් ඒ තුළ නොපිහිටන බැවිනි. එමෙන් ම එහි ප්‍රජනනයට අදාල කාර්යභාරයක් ද නැති. පුල්ලි හයිනාවන්ගේ භගමණිය මුත්‍ර කිරීමට හැකි ලෙස සැකසී ඇති අතර ඔවුහු සිය වෙසෙසින් විශාල භගමණිය තුළින් මුත්‍රකිරීම මෙන් ම පැටවුන් වැදීම ද සිදුකරති. උණහපුළුවන් සහ මකුලු වදුරන් වැනි වෙනත් ඇතැම් සතුන්ට ද විශාල භගමණියක් පිහිටයි.

මිනිසුන්ගේ සහ අනෙකුත් ක්ෂීරපායින්ගේ මෙය කළලයේ ඇති යුනික ගැටය (genital tubercle) නම් ප්‍රසරයෙන් විකසනය වේ. මුලින් වෙන් කර හදුනාගත නොහැකි වුවත් මෙම ගැටය ශිශ්නයක් හෝ භගමණියක් බවට ප්‍රජනක පද්ධතියේ වර්ධනයේ දී විකසනය වන අතර පුරුෂ හෝමෝනවල (androgens) බලපෑම මත මෙය තීරණය වේ. 

ස්ත්‍රී ශරීරයේ තිබෙන වඩාත් ම සංවේදී ශෘංගාරෝද්දීපක කලාපය මෙය වන අතර පොදු වශයෙන් ස්ත්‍රී ලිංගික වින්දනයේ ප්‍රමුඛ ම අවයවය වෙයි.මානව භගමණියේ හිස දළ වශයෙන් හැඩයෙන් සහ ප්‍රමාණයෙන් මෑ ඇටයක් පමණ වන අතර සංවේදී ස්නායු අග්‍ර 8000ක් පමණ එහි පවතින බවට ගණන් බලා ඇත. භගමණිය සංකීර්ණ අවයවයක් වන අතර එහි ප්‍රමාණය සහ සංවේදීතාවය එකිනෙකින් වෙනස් විය හැකි ය.

ව්‍යූහය

දළ ව්‍යවච්ඡේදය සහ පටකවිද්‍යාත්මක විමර්ශනය

පොදු වශයෙන්
භගමණියේ ඇතැම් කොටස් බාහිරවත් ඇතැම් කොටස් අභ්‍යයන්තරවත් පිහිටා ඇත. එය මුණ්ඩ (glans), දේහය (body) සහ ගාත්‍රා (crura) යන කොටස්වලින් සමන්විත වේ. දේහය ශිශ්නයේ ඇති ආකාරයේ පිම්බීමට හෙවත් සෘජු වීමට හැකි corpora cavernosa යනුවෙන් හදුන්වන පටක වලින් සමන්විත වේ. අභ්‍යයන්තර යෝනි තොල්වලින් සැකසෙන වැස්මක් ද සහ භගමණික හෝ යෝනික පිවිසුම් කලාපයෙන් එන බල්බයන් ද එයට ඇත. භගමණියේ වාගීකාවක් ඇති අතර මුණ්ඩවලට සැග වී පිිහිටා තිබෙන එය සෑදී ඇත්තේ ඇතුල් යෝනි තොල්හි මධ්‍යයම කොටස් දෙකිනි. කද කොටස මුණ්ඩයට ආධාරය සපයන අතර එහි හැඩය භගමණියේ පෙරසම හරහා දැකීමට හා විදීමට හැකි ය.

කෘත්‍යය

සුරතාන්තය සදහා දායකත්වය
කාන්තාවන්ගෙන් 70-80%ක් පමණ ප්‍රතිශතයකට භගමණිය කෙළින් ම (වෙන ම ම) උත්තේජනය කිරීම (කිසියම් කාලයක් එක දිගට අතින්, මුඛයෙන් හෝ වෙනත් ක්‍රමයකින් භගමණියේ බාහිර කොටස් මත තෙරපවීම) සුරතාන්තයට පත්වීම සදහා වුවමනා වන බව පොදු සංඛ්‍යා දත්ත අනුව පෙනී යයි. යෝනි-ශිශ්න සංසර්ගයේ දී වක්‍ර ව සිදුවන භගමණිය උත්තේජනය වීම ද ප්‍රමාණවත් විය හැකි ය.

විකසනය

ක්ෂීරපායියන්ගේ ලිංගික විභේදනය තීරණය කෙරෙනුයේ  X හෝ Y (පුරුෂ) වර්ණදේහයක් රැගෙන යන ශුක්‍රාණුව විසිනි.

මුණ්ඩය සහ කාය 

අතිශයින් සසස්නායුකරිත තන්තුමය-වාහිනීමය වැස්මක් ලෙසින් භගමණිය කායෙහි අග මුණ්ඩය පවතින අතර, සාමාන්‍යයෙන් මෑ ඇටයක හැඩය සහ ප්‍රමාණය සහිත වන නමුදු සමහරවිටෙක එය වඩාත් විශාල හො කුඩා විය හැකිය.

සටහන්

ආශ්‍රිත නාමාවලිය

මිනිස් සිරුරේ අවයව
භගවත් චන්ද්‍රසේකර්

භගවත් සුබ්‍රමාන්‍ය චන්ද්‍රසේකර් (අනියම් ලෙසින් චන්ද්‍රා; , ; උපත 17 මැයි 1945 මයිසූරයෙහිදී) යනු පා දඟ පන්දු යැවීමේ විශේෂඥයෙකු වූ හිටපු ඉන්දියානු ක්‍රිකට් ක්‍රීඩකයෙකි.
ක්‍රිකට් ක්‍රීඩකයෝ
ලුණුගල ප්‍රාදේශීය ලේකම් කොට්ඨාශය

{{Infobox settlement
|official_name    = ලුණුගල
|native_name =  ලුණුගල
| settlement_type = ප්‍රාදේශීය ලේකම් කොට්ඨාශය
|image_skyline = Madolsima Mobilization (115).jpg
|imagesize        =
|image_caption    =ලුණුගල ප්‍රාදේශීය ලේකම් කොට්ඨාශයට අයත් මඩොල්සිම නම් ගම් පෙදෙස
|image_flag       =
|image_seal       = 
|image_map        = 
|map_caption      = 
|pushpin_map      = 
|pushpin_map_caption      = 
|related names = පට්ටිපොල, ලෝනගිර
|coordinates_region     = LK
|subdivision_type       = Country
|subdivision_name       = ශ්‍රි ලංකාව
|subdivision_type1      = Province
|subdivision_name1      = ඌව
|subdivision_type2      = District
|subdivision_name2      = බදුල්ල
|subdivision_type
|leader_title= ප්‍රාදේශිය සභා සභාපති
|leader_name= ආනන්ද සිල්වා
|leader_title1= ප්‍රාදේශීය ලේකම්
|leader_name1=  එච්. දිසානායක
|leader_title2=
|leader_name2= 
|language = සිංහල, දෙමළ, ඉංග්‍රිසි
|area_magnitude   =
|area_total_km2   = 
|area_total_sq_mi = 
|area_land_km2    =
|area_land_sq_mi  =
|area_water_km2   =
|area_water_sq_mi =
|population_total = 31,092[ජන හා නිවාස සංගණනය,2011] 
|population_density_km2 = 
|timezone         = Sri Lanka Standard Time Zone
|utc_offset       = +05:30
|latd=7 |latm=2 |lats=0 |latNS=N |longd=81 |longm=12 |longs=0 |longEW=E
|website          = 
|footnotes
}}ලුණුගල ප්‍රාදේශීය ලේකම් කොට්ඨාශය''' ශ්‍රී ලංකාවේ ඌව පළාතේ පිහිටි ප්‍රාදේශීය ලේකම් කොට්ඨාශයකි. එය ග්‍රාම නිලධාරි වසම් 26කින් සමන්විතය.

එහි සුන්දර තේ වතු රාශියකින් සමන්විත වන අතර අද වන විට නිසි නඩත්තුවක් නොමැතිකම නිසා අතිතයේ තරම් සුන්දරත්වයක් නොමැති බව එහි වැසියන්ගේ අදහසයි.කෙසේ වෙතත් අඩාවත්ත,ස්වොලන්ඩ්ස් වතු යාය,හොප්ටන් වතුයාය,මඩොල්සිම වතුයාය ආදි තේ වතු අදටත් සුන්දරත්වයෙන් පරිපුර්ණව දැකිය හැක.මේ අතරින් මඩොල්සිම වතුයාය අතිශය සුන්දර වතුයායක් ලෙස හැදින්විය හැක.

සමාජ හා ජනගහන ව්‍යාප්තිය

පාසැල් 
 ලුණුගල මහා විද්‍යාලය
 යපම්ම කනිටු විද්‍යාලය
 රාම ක්‍රිෂ්ණා දමිල විද්‍යාලය
 හොප්ටන් දමිල විද්‍යාලය
 මුස්ලිම් විද්‍යාලය

ආගමික ස්ථානයන් 
 ලුණුගල ශ්‍රි ලෝනගිරි පුරාණ රජමහා විහාරය
 යපම්ම ශ්‍රී රම්‍ය විජයාරාම විහාරය
 ලුණුගල ශ්‍රි කදිරේෂන් කොවිල
 ලුණුගල ජුම්මා මුස්ලිම් පල්ලිය
 ලුණුගල කතොලික පල්ලිය

රොහල් 
 ලුණුගල දිසා රොහල
 යපම්ම රොහල
 අඩාවත්ත බෙහෙත් ශාලාව

බාහිර යොමු
 නිල වෙබ් අඩවිය

ආශ්‍රිත ලිපි
 ලුණුගල
ලුණුගල

ලුණුගල ශ්‍රී ලංකාවේ ඌව පළාතේ ලුණුගල ප්‍රාදේශීය ලේකම් කොට්ඨාශයේ පිහිටි සුන්දර කුඩා නගරයකි. කදු පන්ති රාශියකින් වටවි මධ්‍ය ප්‍රදේශයේ ලුණුගල නගරය පිහිටා ඇත.අතිතයේදි ලුණුගල “පට්ටිපොල“ ලෙස හදුන්වන ලදි.එහි ප්‍රධාන කෘෂිකාර්මික නිෂ්පාදනය වන්නේ තේ ය

පාසල් 
 ලුණුගල මහා විද්‍යාලය
 ලුණුගල යපම්ම කණිටු විදුහල
 රාම ක්‍රිෂ්ණා දමිල විද්‍යාලය
 මුස්ලිම් විද්‍යාලය
 ජනතාපුර විද්‍යාලය
 ජයබිම ප්‍රාථමික විද්‍යාලය

රෝහල්

ආගමික ස්ථාන 
 ලුණුගල ශ්‍රි ලෝණගිරි පුරාණ රජමහා විහාරය
 යපම්ම ශ්‍රී රම්‍ය විජයාරාම විහාරය
 ලුණුගල ශ්‍රී කදිරේශන් කොවිල
 ජුම්මා මුස්ලිම් පල්ලිය
 ලුණූගල කතෝලික පල්ලිය

මූල්‍ය ආයතන 
 ලංකා බැංකුව
 මහජන බැංකුව
 ප්‍රාදේශිය සංවර්ධන බැංකුව

ගැලරිය

ආශ්‍රිත ලිපි
 ලුණුගල ප්‍රාදේශීය ලේකම් කොට්ඨාශය

සබැදියන් 

ශ්‍රී ලංකාවේ නගර සහ ගම්මාන
සෙල් සිග්නලිං ටෙක්නොලොජි

1999 දී බෙවර්ලි, මැසචූසට්ස් හිදී සංස්ථාපිත  පෞද්ගලිකව පාලිත සමාගමක්  වන  සෙල් සිග්නලිං ටෙක්නොලොජි, ඉන්කෝපරේටඩ්. (CST) විසින් නිෂ්පාදනය කරනුයේ  සෛලීය සංඥාකරණ මංපෙත් අධ්‍යයනය සඳහා භාවිතා වන  ප්‍රතිදේහ සහ ආශ්‍රිත කාරක වෙති. CSTහී වර්තමාන සංස්ථානික මූලස්ථානය පිහිටා ඇත්තේ ඩෑන්වර්ස්, මැසචූසට්ස් හී වෙයි.

ඉතිහාසය
නිව් ඉංග්ලන්ඩ් බයෝලැබ්ස් (NEB) හී සෛලීය සංඥාකරණ කණ්ඩායමෙහි සේවය කල විද්‍යාඥයින් විසින් 199දී සෙල් සිග්නලිං ටෙක්නොලොජි, ඉන්කෝපරේටඩ්. (CST) පිහිටුවා ගන්නා ලදි. මුලින්ම කමින්ස් කේන්ද්‍රයෙහි (බෙවර්ලි, මැසචූසට්ස්) පවත්වාගෙන පැමිණි CST ආයතනය, පෙරදී කිංස් ග්‍රාන්ට් ඉන් (ඩෑන්වර්ස්, මැසචූසට්ස්) ආයතනය පිහිටි ස්ථානයේ එහි වර්තමාන එක්සත් ජනපද මූලස්ථානය වෙත ගෙන එන ලද්දේ 2005 අගභාගයෙහිදීය. එහි පුළුල් අළුත්වැඩියාවන් කිරීමෙන් අනතුරුව , එ.ජ. හරිත ගොඩනැගිලි  මණ්ඩලය විසින් 2007 දී වර්තමාන මූලස්ථානය LEED (බලශක්තිමය හා පාරිසරික සැලසුම්කරණය පිළිබඳ නායකත්වය) සහතික පහසුකමක්  ලෙසින් ප්‍රකාශ කරන ලදි. 2008 සහ 2009 දී, CST විසින් එහි පාරසමුද්‍ර  ක්‍රියාකාරකම් පුළුල් කරන ලද්දේ, චීන මහජන සමූහාණ්ඩුවෙහි, ජපානයෙහි, සහ නෙදර්ලන්තයෙහි සහධාරී කාර්යාල පිහිටුවමිනි.

බොස්ටන් ග්ලෝබ් විසින් 2009 දී  ප්‍රකාශයට පත් කෙරුණු සංගණනයක් අනුව “රැකියාවේ යෙදිය හැකි හොඳම ස්ථාන 100” අතුරින් එකක් බවට  සෙල් සිග්නලිං ටෙක්නොලොජි, ඉන්කෝපරේටඩ්. (CST) නම් කෙරිණි.

පර්යේෂණ
මානවයන්ගේ, මූසිකයන්ගේ, සහ මීයන්ගේ ප්‍රෝටීන්  ෆොස්ෆොරයිලීකරණය පිළිබඳ විස්තර සපයන  ෆොස්ෆොසයිට්ප්ලස් නමැති  ශික්ෂිත, වෙබ්-පදනමැති  ජෛව තොරතුරු තාක්ෂණ  සම්පතක්  CST විසින් නඩත්තු කරනු ලබයි. මෙම ශික්ෂිත තොරතුරු වලට  ප්‍රෝටීන් ඇසිටිල්කරණය, මෙතිල්කරණය සහ උබිකුටින්කරණය වැනි අනෙකුත්  පශ්චාත්-පරිවර්තන විකරණ ද අඩංගු වෙයි. මෙම නිදහසේ ප්‍රවේශ්‍ය, සබැඳි මූලාශ්‍රය  සඳහා භාගික වශයෙන් අරමුදල් සැපයෙන්නේ NIH (ජාතික සෞඛ්‍ය ආයතන) වෙතින් ලැබෙන අනුග්‍රහය මගිනි.

ආශ්‍රිත

බාහිර සබැඳි
 සෙල් සිග්නලිං ටෙක්නොලොජි, ඉන්කෝපරේටඩ්. වෙබ් අඩවිය
 සෙල් සිග්නලිං ටෙක්නොලොජි (චයිනා) ලිමිටඩ් වෙබ් අඩවිය
 සෙල් සිග්නලිං ටෙක්නොලොජි යුරප්, බී.වී. වෙබ් අඩවිය
 සෙල් සිග්නලිං ටෙක්නොලොජි ජැපෑන්, කේ.කේ. වෙබ් අඩවිය
 ෆොස්ෆොසයිට්ප්ලස් වෙබ් අඩවිය

1999 දී සංස්ථාපිත සමාගම්
මැසචූසට්ස්හී පදනම්ව ඇති සමාගම්
එක්සත් ජනපදයෙහි ජෛවතාක්ෂණ සමාගම්
බෙවර්ලි, මැසචූසට්ස්
ඕලු ඇල්ල

ඕළු ඇල්ල පිහිටා ඇත්තේ ශ්‍රී ලංකාවේ සබරගමුව පළාතට අයත් කෑගල්ල දිස්ත්‍රික්කයේ යටියන්තොට ප්‍රාදේශිය බල පෙදෙස තුලයි. එය යටියන්තොට නගරයේ සිට කිලෝ මීටර් 16ක් දුරින් පිහිටා ඇත. දියඇල්ලෙහි උස මීටර 127ක් පමණ වන අතර උස ප්‍රමාණය අනූව මෙම දියඇල්ල මෙරට 6වන උසම දියඇල්ල ලෙස සැළකේ.

ඕලු ඇල්ලෙන් වැටෙන ජලය ගලා යන්නේ දැනට ලංකාවේ දක්නට ලැබෙන පැරණිතම ලී පාලමක් යටින් වේ.

මේවාද බලන්න 
 ශ්‍රී ලංකාවේ දියඇලි

ආශ්‍රිත

දිය ඇලි - ශ්‍රී ලංකා
තුලිත ලකුණු පත්‍රය

තුලිත ලකුණු පත්‍රය ( (BSC))  යනු ඔවුන්ගේ පාලනය යටතේ සිටින කාර්ය මණ්ඩලයෙහි කාර්යයන් ක්‍රියාවේ යෙදවීම පිලිබඳ සෙවිල්ලෙන් සිටීමට හා එම ක්‍රියාවන් නිසා ඇති වන ප්‍රතිවිපාක අවේක්ෂණය කිරීමට කළමනාකරුවන් විසින් භාවිතා කල හැකි,  පරීක්ෂිත සැලසුම් ක්‍රම සහ ස්වයංක්‍රියකරණ මෙවලම් වලින් සහාය සැපයෙන, අර්ධ- සම්මත ව්‍යුහගත වාර්තාවක් වන්නාවු උපායමාර්ගික   කාර්යඵල කළමනාකරණ මෙවලමකි.

ආශ්‍රිත
මරියා ගොරෙත්ති

මරියා ගොරෙත්ති (ඔක්තොම්බර් 16, 1890 – ජූලි 6, 1902) යනු රෝමානු කතෝලික සභාවේ  ඉතාලියානු කන්‍යා-ප්‍රාණපරිත්‍යාගවරියක වන අතර, ඉතා අඩු වයසින් ශුද්ධවරයට එසවුනු සාන්තුවරයන් අතුරින් එක් අයෙක් ලෙස සැලකෙයි. ඇය දූෂණය කෙරුමට තැත් කල පුද්ගලයාගේ කැමැත්තට ඉඩ දීම ප්‍රතික්ෂේප කල පසුව ඔහු  විසින් සිදුකල පිහියා ඇනුම් මහත් ගණන නිසා වූ තුවාල වලින් ඕ මිය ගියාය.

මරියා

අධෝසටහන්
කටුගස්තොට පාලම

කටුගස්තොට පාලම, යනු ශ්‍රී ලංකාවේ මහනුවර  - යාපනය A9 මාර්ගයේ පාලමකි. කටුගස්තොට නගරයේ ඇති මෙම පාලම මහවැලි ගඟ හරහා ඇත. 
කුරුණෑගල - පුත්තලම A10 මාර්ගය මේ අසලින් ඇරඹේ. තුන් සිංහලේ රුහුණ සහ මායා රට මෙම පාලමෙන් යාවන අතර පිහිටි රටද පාලමට දර්ශනය වේ.

මේවාද බලන්න
ශ්‍රී ලංකාවේ පාලම් ලැයිස්තුව

කටුගස්තොට
ශ්‍රී ලංකාවේ පාලම්
ශ්‍රී ලංකාවේ 10වන පාර්ලිමේන්තුව

ශ්‍රී ලංකාවේ 10වන පාර්ලිමේන්තුව යනු 1994 අගෝස්තු 16 දින පැවැති 1994 පාර්ලිමේන්තු මැතිවරණයේ ප්‍රතිඵල අනුව තීරණය වුනු සාමාජීකත්වය මත කැඳවූ ශ්‍රී ලංකා පාර්ලිමේන්තුවයි . පාර්ලිමේන්තුව පළමු වරට රැස්වූයේ  1994 අගෝස්තු 25 දිනදී වන අතර එය 2000 අගෝස්තු 18 දිනදී විසුරුවා හැරිණි.

මැතිවරණය

10වන පාර්ලිමේන්තු මැතිවරණය 1994 අගෝස්තු 16 දින පවත්වන ලදි. විපක්ෂ දේශපාලන පක්ෂ වල සන්ධානයක් වූ  පොදු පෙරමුණ (පොපෙ), පාර්ලිමේන්තුව තුල ආසන 225 අතුරින් 105 ක් දිනාගෙන විශාලතම කණ්ඩායම බවට පත්විය. බලයේ සිටි එක්සත් ජාතික පක්ෂය (එජාපෙ) දිනාගත්තේ ආසන 94 පමණි. රජයේ සහයෝගය ලැබූ දෙමළ අතුරු හමුදා ( පැරා මිලිටරි) කණ්ඩායමක්වූ, ඊළාම් ජනතා ප්‍රජාතන්ත්‍රවාදී පක්ෂය (ඊජප්‍රප) විසින් ආසන 9 ක් දිනා ගත් අතර, ශ්‍රී ලංකා මුස්ලිම් කොංග්‍රසය (ශ්‍රීලංමුකො) විසින් ආසන 7 ක් දිනාගැනුණි. කුඩා පක්ෂ විසින් ඉතිරි ආසන 10 දිනාගැනුණි.

ප්‍රතිඵල

නව පාර්ලිමේන්තුව දිවුරුම් දුන්නේ 1994 අගෝස්තු 25 දිනදීය. කථානායක වශයෙන් කේ. බී. රත්නායකද, නියෝජ්‍ය කථානායක වශයෙන් අනිල් මුණසිංහ  සහ කාරක සභා නියෝජ්‍ය සභාපති ලෙසින් රවුෆ් හකීම් ද තේරී පත් විය.

රජය

ශ්‍රීලංමුකො මන්ත්‍රීවරුන් සත් දෙනොගේ සහ එක් ස්වාධීන මන්ත්‍රීවරයෙකුගේ සහය සහිතව රජයක් පිහිටුවීමට පොදු පෙරමුණ සමත් විය.

1994 අගෝස්තු 19 දිනදී ජනාධිපති ඩී. බී. විජේතුංග විසින් අග්‍රාමාත්‍ය ලෙසින් පොපෙ නායිකා චන්ද්‍රිකා කුමාරතුංග පත් කෙරිණි. රජයෙහි ඉතිරිය එදිනදීම දිවුරුම් දුනි.

1994 නොවැම්බර් 9 වන දින පැවති  3වන ජනාධිපතිවරණයේදී අග්‍රාමාත්‍යය කුමාරතුංග ජනාධිපති ලෙසින් තේරී පත් විය. 1994 නොවැම්බර් 14 වන දිනදී ඇය විසින් ඇයගේ මෑණියන් වූ සිරිමාවෝ බණ්ඩාරනායක අග්‍රාමාත්‍යය ලෙසින් පත් කලාය.  2000 අගෝස්තු 10 වන දිනදී අග්‍රාමාත්‍යය බණ්ඩාරනායක විශ්‍රාම ගත් අතර ඇය වෙනුවට පත් කෙරුණේ  රත්නසිරි වික්‍රමනායක වෙයි. 

2000 අගෝස්තු 18 වන දිනදී ජනාධිපති කුමාරතුංග විසින් පාර්ලිමේන්තුව විසුරුවාහරින ලදි.

පක්ෂය/සන්ධානය අනුබැඳිය වෙනස්කිරීම්
10වන පාර්ලිමේන්තුව තුල පහත පිල්මාරුකිරීම් සිදු විය:

මරණ හා ඉල්ලා අස්වීම් 
10වන පාර්ලිමේන්තුව තුල පහත මරණ හා ඉල්ලා අස්වීම් සිදුවිය:

1994: ජේ. පී. වී. විපුලගුණ (ශ්‍රීලංප්‍රපෙ-හම්) ඉල්ලා අස්විය. ඔහු වෙනුවට පත් කෙරුණේ නිහාල් ගලප්පත්ති (ශ්‍රීලංප්‍රපෙ-හම්).
24 ඔක්තොම්බර් 1994: ගාමිණී දිසානායක (එජාප-මහනු), වීරසිංහ මල්ලිමාරච්චි (එජාප-කොළඹ) සහ ඔසී අබේගුණසේකර (එජාප-කොළඹ) ඝාතනය කෙරිණී. ඔවුන් වෙනුවට පත් කෙරුණේ පී. පී. දේවරාජ් (එජාප-කොළඹ) සහ රාමයියා යෝගරාජන් (එජාප-කොළඹ).
12 නොවැම්බර් 1994: චන්ද්‍රිකා කුමාරතුංග (පොපෙ-ගම්ප) ඉල්ලා අස් වූයේ ජනාධිපතිධූරය භාර ගැනීමටය.
11 පෙබරවාරි 1997: නාලන්ද එල්ලාවල (පොපෙ-රත්න) ඝාතනය කෙරිණි.
5 ජූලි 1997: තංගතුරෙයි අරුණාසලම් (දෙඑවිපෙ-ත්‍රිකුණා) ඝාතනය කෙරිණි.
20 ජූලි 1997: මොහමඩ් මහරූෆ් (එජාප-ත්‍රිකුණා) ඝාතනය කෙරිණි.
30 දෙසැම්බර් 1997: බර්නාඩ් සොයිසා (පොපෙ-කොළඹ) මිය ගියේය. ඔහු වෙනුවට පත් කෙරුණේ ඩික්සන් ජේ. පෙරේරා (පොපෙ-කොළඹ).
15 ජූලි 1998: සරවනබවනන්දන් "වසන්තන්" ෂන්මුගනාදන් (ප්‍රජවිපෙ-වන්නි) ඝාතනය කෙරිණි.
29 ජූලි 1999: නීලන් තිරුචෙල්වම් (දෙඑවිපෙ-ජාතික) ඝාතනය කෙරිණි. ඔහු වෙනුවට පත් කෙරුණේ මාවෙයි සේනාධිරාජා (දෙඑවිපෙ-ජාතික).
3 සැප්තැම්බර් 1999: ඒ. සී. එස්. හමීඩ් (එජාප-මහනු) මිය ගියේය.
30 ඔක්තොම්බර් 1999: සෞම්‍යමූර්ති තොණ්ඩමන් (පොපෙ-ජාතික) මිය ගියේය.
2 නොවැම්බර් 1999: නඩරාජා "රමේෂ්" අත්පුතරාජා (ඊජප්‍රප-යාපන) ඝාතනය කෙරිණි.
7 ජූනි 2000: සී. වී. ගුණරත්න (පොපෙ-කොළඹ) ඝාතනය කෙරිණි.

මන්ත්‍රීවරුන්

ආශ්‍රිත
 

ශ්‍රී ලංකාවේ පාර්ලිමේන්තුව
ශ්‍රී ලංකා මහා මැතිවරණය1994
ශ්‍රී ලංකාවේ මානව හිමිකම්

ශ්‍රී ලංකා ප්‍රජාතාන්ත්‍රික සමාජවාදී ජනරජයේ ආණ්ඩුක්‍රම ව්‍යවස්ථාවට අනුව සෑම පුද්ගලයෙකුටම සිතීමේ නිදහස, හෘද සාක්ෂියේ නිදහස සහ කැමති ආගමක් ඇදහීමේ නිදහස ද හිමි වේ. එමෙන්ම නීතිය ඉදිරියේ සෑම පුද්ගලයෙකුම එක හා සමාන වේ.

ජාත්‍යන්තර ක්ෂමා සංවිධානය සහ හියුමන් රයිට්ස් වොච් වැනි ප්‍රධාන මානව හිමිකම් පිළිබඳ කණ්ඩායම් මෙන්ම, එක්සත් ජනපද රාජ්‍ය දෙපාර්තමේන්තුව සහ යුරෝපියානු සංගමය ද ශ්‍රී ලංකාවේ මානව හිමිකම් වල තත්වය ගැන කනස්සල්ල පළ කොට ඇත. ලංකාවේ බ්‍රිතාන්‍ය පාලකයන්, ශ්‍රී ලංකා රජය, බෙදුම්වාදී දෙමළ ඊලාම් විමුක්ති කොටි සංවිධානය සහ මාක්ස්වාදී ජනතා විමුක්ති පෙරමුනෙහි කැරලිකරුවන් වෙත ද මානව හිමිකම් කඩකිරීම පිළිබඳ චෝදනා එල්ල වී තිබේ. 1976 සිටම ශ්‍රී ලංකාව විසින් නිළ වශයෙන් මරණ දඬුවම ක්‍රියාත්මක කොට නොමැති වුවද, රාජ්‍ය අනුග්‍රහය මත මත සිදුවූ 'අතුරුදන් කිරීම්' සහ මිනීමැරුම් ගැන වාර්තා වී ඇත.

ලංකාවේ මානව හිමිකම් වල ස්වාභාවය
වෙබ් සෙවුම් යන්ත්‍රය

වෙබ් සෙවුම් යන්ත්‍රයක් යනු  විශ්ව විසිර වියමනෙහි තොරතුරු ගවේෂණය කිරීම සඳහා නිපදවන ලද මෘදුකාංග පද්ධතියකි. ගූගල්, යාහූ සහ බිං, එම්.එස්.එන්(msn), ආස්ක් ජීවස්(ask jeeves) ජනප්‍රිය වෙබ් සෙවුම් යන්ත්‍රවලට උදාහරණ වෙයි. සෙවුම් යන්ත්‍රයක් මගින් වෙබ් පිටුවලට අමතරව පිංතූර, වීඩියෝ සහ වෙනත් ගොනු වර්ග ද සොයාගැනීමේ හැකියාව ඇත.
සෙවුම් යන්ත්‍ර ප්‍රශස්තකරණය

සෙවුම් යන්ත්‍ර ප්‍රශස්තකරණය  () (SEO) යනු වෙබ් අඩවියක් හෝ  වෙබ් පිටුවක් මත සෙවුම් යන්ත්‍රයක් යොදවා ලබන  "ස්වභාවික" හෝ නො-ගෙවන ("ඓන්ද්‍රීය") සෙවුම් ප්‍රතිඵලයන්හී දෘශ්‍යතාවයට බලපෑම් එල්ලකිරීමේ ක්‍රියාවලිය වෙයි. සාමාන්‍ය වශයෙන් ගත් කල, යම් අඩවියක්, සෙවුම් ප්‍රතිඵල ලැයිස්තුවේ මුලින්ම (හෝ සෙවුම් ප්‍රතිඵල පිටුවෙහි උච්ච අනුස්ථිතියක් සහිතව) සහ නිරන්තරයෙන් දෘශ්‍ය වන්නේ නම්, සෙවුම් යන්ත්‍රයක් පරිශීලනය කරන්නන් අතුරින්  බොහෝ පිවිසුම්කරුවන් ප්‍රමාණයක් එය ප්‍රතිග්‍රහණය කරනු ඇත. SEO විසින් බොහෝ ප්‍රභින්න සෙවුම් ක්‍රම ඉලක්ක කරනු ලබන අතර, මේවා අතර රූප සෙවුම්, ස්ථානිය සෙවුම්, විදෘශ්‍ය සෙවුම්, ශාස්ත්‍රීය සෙවුම්, පුවත් සෙවුම් සහ කර්මාන්ත-විශේෂිත සිරස් සෙවුම් යන්ත්‍ර අඩංගු වෙති.

සටහන්

අන්තර්ජාලය
ඓන්ද්‍රීය සෙවුම

ඓන්ද්‍රීය සෙවුම් ප්‍රතිඵල () යනු, ඒවා  ප්‍රචාරක දැන්වීම් නිසාවෙන් නොව හුදෙක් සෙවුම් පදයන් හා ඒවායේ අදාළතාවය නිසාවෙන්ම සෙවුම් යන්ත්‍ර ප්‍රතිඵල පිටුවක දෘශ්‍ය වන්නාවු පිටු වෙති. මෙයට ප්‍රභේද්‍ය ලෙසින්, ඓන්ද්‍රීය-නොවන සෙවුම් ප්‍රතිඵල තුල ක්ලික් කෙරුමකට ගෙවීම සිදුකෙරෙන ප්‍රචාරක දැන්වීම් අඩංගු විය හැක.

පසුබිම 
ගූගල්, යාහූ!, සහ  බිං සෙවුම් යන්ත්‍ර විසින් වෙළෙඳ දැන්වීම් සහ සෙවුම් ප්‍රතිඵල සංයෝග කොට ඔවුන්ගේ සෙවුම් ප්‍රතිඵල පිටු වල දක්වති. එක් එක් අවස්ථාවෙහිදී, ඔවුන්ගේ පසුබිම් වර්ණය සහ/හෝ  පිටුව තුල ඒවායේ පිහිටුම වැනි ප්‍රමාණවත් තරම් ආකෘතිකරණ වෙනස්කම් නිසා ඓන්ද්‍රීය ප්‍රතිඵල හා වෙළෙඳ දැන්වීම් එකිනෙකින් වෙනස්කොට හඳුනාගැනීමට පාඨකයන්ට හැකි වුවද, වෙළෙඳ දැන්වීම් සැලසුම් කර ඇත්තේ සෙවුම් ප්‍රතිඵල හා සම සම පෙනුමක් ඇති වන පරිදීය. තවදුරටත් දක්වතොත්, සියළු ප්‍රධාන සෙවුම් යන්ත්‍රයන්හී ප්‍රචාරක දැන්වීම්හී පෙනුම අව්‍යාජ සෙවුම් ප්‍රතිඵලයන්හී පෙනුමට කෙතරම් සම සම වන්නේද යත් සෙවුම් යන්ත්‍ර පරිශීලකයන්ගෙන් විශාල බහුතරයකට මේවා අතර ඵලදායී ප්‍රභේදනයක් සිදු කර ගත නොහැකි වෙයි.

සෙවුම් යන්ත්‍ර ප්‍රතිඵල පිටුවෙහි ඉහළින්ම දැක්වෙන "ප්‍රතිඵල"  බොහෝමයක් සත්‍ය වශයෙන්ම ප්‍රචාරක දැන්වීම් බව තේරුම් ගන්නේ  සාමාන්‍ය පරිශීලකයන් ඉතා සුළු දෙනෙක් ( පිවු පර්යේෂණ මධ්‍යස්ථානය පරිදී 38% ක ප්‍රමාණයක්) පමණක් බැවින් සෙවුම් යන්ත්‍ර ප්‍රශස්තකරණය ප්‍රයත්නය තුල අන්තර්ගත දෙවගය වෙන් වෙන්ව හඳුනාගැනීම අතිශයින් වැදගත් බවක් ගෙන ඇත. සාමාන්‍ය පරිශීලකයන් අතර යථාදර්ශනය වූයේ  සමස්ත ප්‍රතිඵල ගොන්නම සත්‍යවශයෙන්ම  "ප්‍රතිඵල" යන්න බැවින්, සත්‍ය ප්‍රතිඵල හා ප්‍රචාරක දැන්වීම් වෙන් කොට හැඳින්වීම හැකි වනු වස් "ඓන්ද්‍රීය" යන පරියාප්තය නිමවන ලදි. අන්තර්ජාල න්‍යායවාදී ජෝන් කිල්රෝයි විසින් මෙම පදය  මුලින්ම භාවිතා කලේ ගෙවීම් ලබන සෙවුම්  අලෙවිකරණය පිළිබඳ 2004 දී පලවූ ඔහුගේ ලිපියෙහිදීය. මෙසේ වෙනස් ලෙසින් දැකීම බෙහෙවින් වැදගත් නිසා (සහ  " ඓන්ද්‍රීය " යන වචනයට බොහෝ  රූපකීය භාවිතා  පවතින බැවින්) සෙවුම් යන්ත්‍ර ප්‍රශස්තකරණයෙහි සහ වෙබ් අලෙවිකරණ කර්මාන්තයෙහි මෙම පදය දැන්  පුළුල් ලෙසින් භාවිතා වෙයි. 2009 ජූලි මස වන විට, විශේෂිත වෙබ් අලෙවිකරණ කර්මාන්තයට පරිබාහිරින්, එය පොදුවේ භාවිතා වන යෙදුමක් වන අතර, ගූගල් ( නිදසුනක් ලෙසින් ගූගල්  ඇනලිටික්ස් අඩවිය පුරාවට ) විසින් නිරොතුරුව භාවිතා වෙයි.

ආශ්‍රිත

බාහිර සබැඳි 
 පිවු ඉන්ටර්නෙට්: සර්ච් එන්ජින් යූසර්ස්

සෙවුම් යන්ත්‍ර ප්‍රශස්තකරණය
අන්තර්ජාල නාමාවලිය
අන්තර්ජාල වෙළෙඳ ප්‍රචාරණය
සෙවුම් යන්ත්‍රය (පරිගණන)

සෙවුම් යන්ත්‍රයක් යනු පරිගණක පද්ධතියක ගබඩා කර ඇති තොරතුරු සොයාගැනුම හැකි වන පරිදී සැලසුම් කර ඇති  තොරතුරු සමුද්ධරණ පද්ධතියකි.
ස්ථානිය සෙවුම (අන්තර්ජාලය)

ස්ථානිය සෙවුම යනු  ස්ථානීය ව්‍යුහගත ව්‍යාපාරික ලැයිස්තුවන්හී  දත්ත-සමුදායක්  හමුවේ භූගෝලීය වශයෙන් සංරෝධිත සෙවුම් ඉදිරිපත්කිරීමට පරිශිලකයන්ට ඉඩ සලසන විශේෂිත අන්තර්ජාල සෙවුම් යන්ත්‍ර භාවිතා කිරීම වෙයි.

අන්තර්ජාලය
බර

විද්‍යාවෙහි සහ ඉංජිනේරු විද්‍යාවෙහිදී, වස්තුවක බර යනු එම වස්තුව වෙත ක්‍රියාත්මක වන ගුරුත්ව බලය වෙයි.  එහි විශාලත්වය ( අදීශ රාශීයක්), බොහෝ විට දැක්වෙන්නේ ඇලකුර W මගින් වන අතර, එය වස්තුවෙහි  ස්කන්ධයෙහි m සහ ස්ථානීය ගුරුත්වජ ත්වරණයෙහි විශාලත්වයෙහි g ගුණිතයට සම වෙයි;  එබැවින්: . දෛශිකයක් ලෙසින් සැලකෙන කල, බර බොහෝවිට දක්වන්නේ තදකුරු W ලෙසිනි.

ආශ්‍රිත

ස්කන්ධය
වාණිජ්‍යය
බලය
කායික විද්‍යාව

vi:Tương tác hấp dẫn#Trọng lực
දුනු තරාදි

දුනු තරාදි යනු සරල වශයෙන් එක් පසකින් අචල ලෙස සවි කොට ඇති හා අනෙක් පසින් වස්තුවක් එල්ලීමට කොක්කක් සහිත දුන්නකි. එය ක්‍රියාකරන මූල ධර්මය හුක්ගේ නියමය අනුව පහදාදිය හැක. එම නියමය පවසන්නේ දුන්නක් විස්තීරණය කිරීමට අවශ්‍ය වන බලය එහි නිශ්චල අවස්ථාවෙහි සිට දුන්න විස්තීරණය වන දුරට සමානුපාතික වන බවය. එබැවින් දුනු තරාදියක් මත පරිමාණ සලකුණු සම අන්තරයන් සහිත වෙති.

එය භාවිතා කරන ස්ථානයෙහිදී නිවැරදි මිනුම් ලබා ගැනීම සඳහා දුනු තරාදියක් ක්‍රමාංකනය කල හැකි වුවද, බොහෝ දුනු තරාදි වල මුහුණතේ  "වෙළෙඳාම සඳහා භාවිතය  නීත්‍යානුකූල නොවේ" හෝ එයට කිට්ටු සමානකමක් දරන වදන් පෙළක් සඳහන් කර ඇත්තේ, තරාදිය සලකුණු කිරීම සඳහා භාවිතා කරන සිද්ධාන්තයේ  සන්නිකර්ෂණ ස්වරූපය නිසාය. මෙයට අමතරව, නැවත නැවත භාවියේදී තරාදියේ දුන්න ස්ථීර ලෙසින් ඇදීමට ලක් විය හැක.

දුනු තරාදි දෙකක්, එකකට යටින් තවෙකක් ලෙසින් ශ්‍රේණිගතව පිහිටන ලෙසින් එල්ලා තැබුවොත්, පහළ තරාදිය වෙතින් එල්ලා ඇති වස්තුවේ බර, එක් එක් දුනු තරාදිය විසින් කියවනු ලැබේ. ඉහළ ඇති තරාදිය විසින් ස්වල්පයක් වැඩි බරක් කියවනු ලබන අතර එසේ වන්නේ පහළ තරාදියේ බර විසින් එය ඇදීමකට ලක් වන නිසාය.

දුනු තරාදි විවිධ ප්‍රමාණ වලින් වෙළෙඳපොලෙහි දක්නට ඇත. සාමාන්‍යයෙන් ගත් කල, නිවුටන මනින කුඩා තරාදි සතුව ඇත්තේ නිවුටන දහයේ ඒවා, සියයේ ඒවා හෝ දාහේ ඒවා මනින ඒවායේ දුන්න තරම් දැඩි නොවන (කුඩා දුනු නියතය සහිත වූවක්) දුන්නකි.

භාවිතා
භෞතික විද්‍යාවෙහි සහ අධ්‍යාපනයෙහිදී මූලික ත්වරණමානයක් ලෙසින් දුනු තරාදිය භාවිතා කල හැකි වුවද, එහි ප්‍රධාන භාවිතාවන් වන්නේ කර්මාන්ත ක්ෂේත්‍රෙයහිදී වන අතර විශේෂයෙන්ම ට්‍රක් රථ, ගබඩා සයිලෝ, සහ  වාහක පටියක රැගෙන යන ද්‍රව්‍යය ආශ්‍රිත විශාල (බැර) භාරයන්හී බර මැනීම සඳහාය. සරල බව, මිල අඩු බව, හා  හැඩිදැඩි බව සඳහා  අනෙකුත්  වර්ගයන්හී තරාදි වලින් ලබා දෙන නිරවද්‍යතාවය  කැපකල හැකි තැන් වලදී  දුනු තරාදි භාවිතා වෙයි.

දුනු තරාදියක් විසින් වස්තුවක බර මනින්නේ විස්තීරණය කෙරුණු දුන්නක බලය මගින් ගුරුත්වයේ බලය හා විරුද්ධ වීමෙනි. දුනු තරාදි විසින් නිවුටන වලින් මෙන්ම ග්‍රෑම් වලින්ද බර මනිනු ලැබේ

ඉතිහාසය
බ්‍රිතාන්‍යයේ පළමු දුනු තරාදිය 1770දී  පමණ තැනුනේ බටහිර බ්‍රොමිච් අසල බිල්ස්ටන් හී  රිචඩ් සෝල්ටර් විසිනි.

තරාදි
හුක්ගේ නියමය

යාන්ත්‍ර විද්‍යාවෙහිදී සහ භෞතික විද්‍යාවෙහිදී, ප්‍රත්‍යාස්ථතාව පිළිබඳ  හුක්ගේ නියමය යනු,  දුන්නක විතතිය එය මත යෙදෙන  භාරයට අනුලෝම වශයෙන් සමානුපාතික බව පැවසෙන සන්නිකර්ෂණයකි. ද්‍රව්‍යය වෙත යෙදෙන භාරය, එම ද්‍රව්‍යයේ ප්‍රත්‍යාස්ථ සීමාව ඉක්මවන්නේ නැති තාක්, බොහෝ ද්‍රව්‍යයන් මෙම නියමය පිළිපදිති.  හුක්ගේ නියමය ප්‍රයෝජනවත් සන්නිකර්ෂණයක් වන්නාවූ ද්‍රව්‍යයන් රේඛීය-ප්‍රත්‍යාස්ථ හෝ  "හුක්යානු" ද්‍රව්‍යයන් ලෙසින් හැඳින්වෙති.

සටහන්

භෞතික විද්‍යාව
පාරාවෝවරයා

පාරාවෝ  )  යනු සමස්ත පුරාතන ඊජිප්තියානු රාජවංශික පාලකයන් පිළිබඳ බොහෝ නූතන සාකච්ඡා වලදී භාවිතා වන අභිධානයකි.මෙම නාමය පවත් එන්නේ පුරාණ ඊජිප්තු කියමනක් වූ  pr ˤ3 නම් වැකියෙනි.එහි සාහිත්‍යමය ලෙස රජ මාළිගය විස්තර කරමින්,අනර්ඝ නිවස ("great house") යන අරුත විදහා දක්වයි. Hatshepsut අධිරාජ්‍යයාගේ රාජ්‍ය කාලයෙන් පසු 18 වන රාජ්‍යවංශයේ මැද භාගයේදී, නව රාජධානිය (New Kingdom) බලපවත්වන සමයේ මෙම පාරාවෝ අභිධානය රාජවංශිකයාට භාවිතා කිරීම ආරම්භ වී ඇති බව ඉතිහාසයේ සඳහන් වේ.

ආශ්‍රිත

පාරාවෝ
ඊජිප්තුවේ ඉතිහාසය

ඊජිප්තියානු ඉතිහාසය දළ වශයෙන් පහත දැක්වෙන යුග වලට බෙදිය හැක:

ප්‍රාග්-ඓතිහාසික ඊජිප්තුව

පුරාතන ඊජිප්තුව
ඊජිප්තුවේ ආදි රාජවංශික යුගය: ක්‍රිපූ 31වන සියවසේ සිට ක්‍රිපූ 27වන සියවස දක්වා
ඊජිප්තුවේ පැරණි රාජධානිය: ක්‍රිපූ 27වන සියවසෙහි සිට ක්‍රිපූ 22වන සියවස දක්වා
පළමු අතරමැදි යුගය: ක්‍රිපූ 22වන සියවසෙහි සිට ක්‍රිපූ 21වන සියවස දක්වා
ඊජිප්තුවේ මධ්‍ය රාජධානිය: ක්‍රිපූ 21වන සියවසෙහි සිට ක්‍රිපූ 17වන සියවස දක්වා
දෙවන අතරමැදි යුගය: ක්‍රිපූ  පමණ 1640 සිට 1570 දක්වා
ඊජිප්තුවේ නව රාජධානිය: ක්‍රිපූ 1570 සිට 1070 දක්වා
තෙවන අතරමැදි යුගය සහ   ක්‍රිපූ 1070 සිට 664 දක්වා
පුරාතන ඊජිප්තුවේ අවසාන භාග යුගය
 ඇකමනේඩියානු ඊජිප්තුව: ක්‍රිපූ 525 සිට  402 දක්වා සහ ක්‍රිපූ  343 සිට 332 දක්වා

ග්‍රීක-රෝමානු ඊජිප්තුව
 ටොලමියානු ඊජිප්තුව: ක්‍රිපූ 332 සිට ක්‍රිපූ 30 දක්වා
 රෝමානු ඊජිප්තුව: ක්‍රිපූ 30 සිට ක්‍රිව 395 දක්වා
බයිසැන්ටියානු ඊජිප්තුව: 395 සිට 645

මධ්‍යතන ඊජිප්තුව
අරාබි ඊජිප්තුව: 639 සිට 1250 දක්වා
 මම්ලුක් ඊජිප්තුව: 1250 සිට 1517 දක්වා
 ඔටෝමාන් ඊජිප්තුව: 1517 සිට 1805 දක්වා

නවීන ඊජිප්තුව
 මුහම්මඩ් අලි රාජවංශය යටතේ වූ ඊජිප්තුව: 1805 සිට  1882 දක්වා
 නවීන ඊජිප්තුව: 1882 සිට